خاریجی ایشلر ناظیری هاکان فیدان عراق-ین پایتاختی باغداد-دا گؤروش‌لرینی داوام ائتدیریر.
خاریجی ایشلر ناظیرلیگی سوسیال مئدیا حسابیندا ائتدیگی پای‌لاشیمدا هاکان فیدانین عراقا سفری موناسیبتیله الحشد الشعبی کمیسیونونون رهبری فالح الفیاض ایله گؤروشدوگونو آچیقلاییب.
ناظیر هاکان فیدان 22-24 آوقوست تاریخ‌لری آراسیندا باغدادا ائتدیگی سفرین ایلک گونونده عراق-ین خاریجی ایشلر ناظیری  فوآد حسین ایله گؤروشوب.
قئید ائده کی، هاکان فیدان آوقوستون 23-ده عراق پرزیدنتی عبداللطیف رشید و عراق-ین باش ناظیری محمد شیا السودانی، عراق پارلمانی‌نین صدری محمد الحلبوسی، مالزیا خاریجی ایشلر ناظیری زامبری عبدالقادر، عراق تورکمن جبهه‌سی لیدئرلری و عراق تورکمن توپلومونون لیدئرلری، عراق اگمنلیک اتفاقی‌نین لیدئری خمیس الخنجر ، فتح اتفاقی‌نین لیدئری هادی العامری، میللی حیکمت جریانی‌نین لیدئری عمار حکیم و اوولکی باش ناظیرلردن و حقوق دؤولتی کوالیسیونونون لیدئری نوری المالکی ایله گؤروشوب.
عمار حکمین مطبوعات خیدمتیندن وئریلن یازیلی آچیقلامادا ناظیر فیدانین باغدادا سفری‌نین عراق و تورکیه آراسینداکی موناسیبت‌لری درینلشدیرجگی بیلدیریلیب.
خاریجی ایشلر ناظیری فیدانین اربیل شهرینه گئده‌رک عراق کورد بولگه‌سل رهبرلیگی (IKBY) رسمی‌لری ایله گؤروشه‌جگی گؤزلنیلیر.
